40нчы тапкыр уздырылачак «Фәйзуллин йөзүләре»нең урыны һәм вакыты билгеле булды

	“Фәйзүллин йөзүләре” журналистлар, язучылар, иҗат әһелләре арасында көтеп алынган бәйрәм. Ел саен җәйнең иң җылы көннәренең берсендә үткәрелә ул. Суда йөзү ярышыннан бигрәк әлеге чара иҗади дусларның аралашу урыны буларак кыйммәт. Татарстанның халык язучысы Равил Фәйзуллин гамәлгә керткән әлеге бәйрәм быел 40нчы тапкыр уздырыла. Димәк, юбилей.	 “Быел бәйрәм 28 июль шимбә көнне Арча районы Казанбаш авылы сулыгында була, - дип сөйләде “Матбугат.ру” хәбәрчесенә Равил абый, - Барыгызны да көтеп калабыз. Бу спорт бәйрәме дә, әдәбият-сәнгать бәйрәме дә. Бүген җанлы аралашу кимеде, шуңа күрә мондый очрашулар аеруча сагындыра”.  
	---	
Матбугат.ру

	№ --- | 25.07.2018	


